الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. الصفحه دى يتيمه, حاول تضيفلها لينك فى صفحات تانيه متعلقه بيها. يأجوج و مأجوج (عبرى: גּוֹג וּמָגוֹג |Gog u-Magog|; انجليزى: Gog and Magog) دا اسم لشعب اسطورى اتذكر فى التوراه و الانجيل و القرآن. مافيش تفاصيل متوافره عن الشعب دا من اى مصادر خارج الكتب المقدسه بتاعة الديانات الابراهيميه التلاته و حتى فيه اختلاف فى اوصافهم و اشكالهم بحسب المصدر اللى بيحكى الحكايه، ساعات بيتحكى انها ناس عمالقه و ساعات تانيه بيبقو اقزام و بيتنسج حواليهم اساطير و معتقدات فولكلوريه كتيره. فى سفر التكوين فى الاصحاح العاشر بييجى ذكر ماجوج على انه واحد من ولاد يافث (بَنُو يَافَثَ: جُومَرُ وَمَاجُوجُ وَمَادَاى وَيَاوَانُ وَتُوبَالُ وَمَاشِكُ وَتِيرَاسُ) و فى سفر حزقيال فى الاصحاح الاول (يَا ابْنَ آدَمَ، اجْعَلْ وَجْهَكَ عَلَى جُوجٍ، أَرْضِ مَاجُوجَ رَئِيسِ رُوشٍ مَاشِكَ وَتُوبَالَ، وَتَنَبَّأْ عَلَيْهِ) و هنا بيبان ان العهد العتيق بيعتبر ماجوج دى ارض او بلد لامير اسمه جوج.